સૉશિઅલ મીડિયા ખરેખર સૉશિયલ છે કે એન્ટી સૉશિઅલ? આ વિષય ચર્ચાનો રહ્યો છે કારણકે ફેસબુક-વૉટ્સએપ પર પૉસ્ટથી માંડીને કૉમેન્ટમાં અસંયમિત ભાષા અને અભદ્રતા પણ જોવા મળે છે. લોકો ઝઘડી પડે છે. રાજકારણથી માંડીને ફિલ્મ સુધી લોકો પોતાનાં મંતવ્યો માટે જક્કી બની જાય છે અને પોતે કહે તે જ સાચું, પોતાને ગમતા રાજકારણી, ક્રિકેટર કે કલાકાર સારા તેમ માનીને તેમના સમર્થન માટે પોતાના સગાં, પોતાના મિત્ર કે પોતાના સંબંધી સાથે ઝઘડી પડે છે.